Diari Oficial de la Generalitat Valenciana


Sumari del DOGV 6205, del 12-02-2010 (2010/671)

Notificació de la sentència dictada en el judici verbal de desnonament per no haver pagat 2127/2009.
----------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/671


Data del document
:   04-01-2010

Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal de desnonament per no haver pagat 2127/2009. [2010/671]  
Procediment: Assumpte civil 002127/2009  
Part demandant: Joseph Fanning.   
Part demandada: Beatriz Real Expósito.   
Sobre: verbals arrendaticis.   
En el judici a què es fa referència s'ha dictat la resolució que literalment és com segueix:  
«Dispositiva   
I. Estime la demanda interposada pel procurador dels tribunals Jaime Martínez Rico, en nom i representació de Joseph Fanning contra Beatriz Real Expósito, en rebel·lia en aquestes actuacions.   
II. Declare resolt el contracte d'arrendament de l'habitatge firmat per les parts i que es va iniciar en data 1 d'octubre de 2008, per falta de pagament de la renda.   
III. Condemne Beatriz Real Expósito:   
1r. A pagar la quantitat de 2.000 euros (a la data de l'acte del judici), més les quantitats que meriten fins a la data de la sentència, més les costes del judici.   
2n. A desallotjar, deixant lliure i a disposició de la part actora, amb l'advertència de llançament per part de la policia, l'habitatge siti a l'urbanització Jardín del Mar, VII, carrer del Pilar Lorengar, número 43, de Torrevieja.   
3r. A pagar les costes del procés.   
Uniu una testimoniança d'aquesta resolució a les actuacions principals i l'original al llibre de sentències d'aquest jutjat.   
Notifiqueu aquesta resolució a les parts i advertiu-los que s'hi pot interposar un recurs d'apel·lació dins el termini dels cinc dies des que es notifique, el qual s'interposarà davant aquest jutjat, i el resoldrà l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros.Per a l'admissió del recurs caldrà que, en preparar-lo, s'haja dipositat a l'entitat de crèdit corresponent i en el compte de dipòsits i consignacions obert a nom del jutjat la quantitat objecte de dipòsit, cosa que haurà de ser acreditada. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si el recurrent haguera incorregut en algun defecte, omissió o error en la constitució del dipòsit, es concedirà a la part el termini de dos dies per a esmenar-lo, aportant-hi si s'escau la documentació acreditativa. Si no ho fa, es dictarà interlocutòria que pose fi al tràmit del recurs, o que no admeta la demanda, i elevarà a ferma la resolució impugnada (disposició addicional 15ª de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).   
Aquesta és la meua sentència, que pronuncie, mane i firme, en el dia de hui».   
Atés que es desconeix el domicili o la residència actuals de la part demandada, mitjançant la provisió de 4 de gener de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat per a portar a efecte la diligència de notificació de sentència a la part demandada, Beatriz Real.  
Torrevieja, 4 de gener de 2010.- La secretària judicial: Ana Soler Beltrán.